"Moporesitente o itsisitse maiteko a le mmalwa a ditlapele ka Mosupologo, a a akaretsang: (1) letlole le le kopanetsweng ke lephata la poraefete le la setšhaba la Tshegetso ya Dikgwebopotlana, (2) go samagana le dikgoreletsi tsa go okediwa ga dipeeletso gore go akofisiwe kgolo e e akaretsang, (3) go beeletsa mmogo ga puso le lephata la poraefete mo mafaratlhatlheng go dirisiwa maitemogelo a Lenaane le le Ikemetseng la Tlhagiso ya Maatla le le atlegileng le (4) go maatlafatsa Dikgwebo tsa Puso go netefatsa gore di nnela le ditšhelete leruri le go maatlafatsa seabe sa tsona mo go tsamaiseng tlhabololo."